《龙图阁待制知亳州事傅公挽词四首 其四》
宋代·程俱

曳杖空成叹，骑箕去莫追。桑阴曾未改，棠茇有馀悲。

笳鼓千山路，龟螭万古碑。登门惭憃陋，何以报深知。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。